สลด เครื่องบินดับไฟป่าออสเตรเลียตก ลูกเรือเสียชีวิต 3 คน
วันนี้ (24 ม.ค.2563) รายงานว่า เกิดอุบัติเหตุเครื่องบินลำเลียงซี-130 เฮอร์คิวลิส ในภารกิจดับไฟป่าออสเตรเลียตกในเมืองคูมา รัฐนิวเซาท์เวลส์ ส่งผลให้ลูกเรือชาวอเมริกันเสียชีวิต 3 คนสภาเจ้าหน้าที่ดับเพลิงและบริการฉุกเฉินของออสเตรเลีย แถลงว่า ในขณะที่ไม่สามารถติดต่อเครื่องบินลำเลียงซี-130 เฮอร์คิวลิสได้นั้น คาดว่าเครื่องบินลำดังกล่าวจะตกกระแทกพื้นอย่างรุนแรงส่งผลให้เกิดไฟลุกไหม้ เบื้องต้น เจ้าหน้าที่คาดว่าไม่มีผู้รอดชีวิตจากเหตุการณ์ในครั้งนี้หน่วยดับเพลิงชนบทรัฐนิวเซาท์เวลส์ กำลังเร่งตรวจสอบสาเหตุของอุบัติเหตุในครั้งนี้ โดยคาดว่ามีความเกี่ยวข้องกับสภาพอากาศทางใต้ของรัฐนิวเซาท์เวลส์ในบ่ายวันเกิดเหตุ ส่งผลให้เจ้าหน้าที่ท่าอากาศยานไม่สามารถติดต่อกับเครื่องบินลำดังกล่าวได้ในพื้นที่สโนวี่ โมนาโรThe NSW Rural Fire Service is investigating reports of a serious incident involving an aircraft in southern NSW this afternoon.Contact was lost with a Large Air Tanker which was working in the Snowy Monaro area. ทั้งนี้ สถานการณ์ไฟป่าที่ลุกไหม้ในหลายรัฐของออสเตรเลียนานหลายเดือน ส่งผลให้หลายประเทศได้ส่งเจ้าหน้าที่ผู้เชี่ยวชาญและหน่วยงานดับเพลิงไปให้ความช่วยเหลือรวมถึงสหรัฐอเมริกาและนิวซีแลนด์ โดยสหรัฐฯ ได้ประกาศเมื่อวันพุธว่ากำลังส่งลูกเรืออีก 20 คนไปร่วมภารกิจดับไฟป่าในออสเตรเลียหลังจากก่อนหน้านี้ได้ส่งเจ้าหน้าที่ไปช่วยเหลือแล้วกว่า 200 คน ท่ามกลางไฟป่าที่ยังลุกลามโดยเฉพาะในในนิวเซาธ์เวลส์ วิกตอเรียในเมืองแคนเบอร์รา
เกิดอุบัติเหตุเครื่องบินลำเลียงซี-130 เฮอร์คิวลิส ในภารกิจดับไฟป่าออสเตรเลียตก ในเมืองคูมา รัฐนิวเซาท์เวลส์ ส่งผลให้ลูกเรือชาวอเมริกันเสียชีวิต 3 คน 
ไฟป่าออสเตรเลีย,ไฟป่า,ออสเตรเลีย